Operasjon Unified Protector

Operasjon Unified Protector var en NATO-ledet militæroperasjon bestående av luft- og flåtestyrker rettet mot Libya for å håndheve flyforbudssonen over Libya og beskytte sivile i borgerkrigen i landet. Operasjonen startet 23. mars 2011 og opphørte 31. oktober 2011. Den etterfulgte Operasjon Odyssey Dawn. NATO anså operasjonen som basert på FNs sikkerhetsråds resolusjon 1973.NATO and Libya – Operation Unified Protector, NATO. Besøkt 14. august 2011. 

18 land bidro til operasjonen. I tillegg til NATO-landene Belgia, Bulgaria, Canada, Danmark, Frankrike, Hellas, Italia, Nederland, Norge, Romania, Spania, Storbritannia, Tyrkia og USA, var også De forente arabiske emirater, Jordan, Qatar og Sverige, med i Operasjon Unified Protector.

Norges deltagelse
Den norske deltagelsen i luftkrigsoperasjonene over Libya ble vedtatt i ekstraordinært statsråd 23. mars 2011 i form av «Fullmakt til deltakelse med norske militære bidrag i operasjoner til gjennomføring av FNs sikkerhetsrådsresolusjon 1973 (2011).»Offisielt frå statsrådet 23. mars 2011, regjeringen.no. Besøkt 24. august 2011.Norge med i operasjoner i Libya, Pressemelding, nr.: 053-11, Statsministerens kontor, 23. mars 2011. Besøkt 24. august 2011. 

Norge bidro med seks F-16 kampfly og et Hercules transportfly til operasjonen, samt liaisonoffiserer i Izmir i Tyrkia og Poggio Renatico i Italia.Kommandooversikt Unified Protector , forsvaret.no. Besøkt 14. august 2011. Kampflyene var stasjonert på Soúdabasen på Kreta og deltok fra 21. mars til 1. august 2011Oppsummerte fakta om bidraget, forsvaret.no. Besøkt 14. august 2011. med første tokt over Libya 24. mars. 

Innsatsen var de første dagene, fra 21. til 30. mars, en del av Operasjon Odyssey Dawn. De norske kampflyene fløy ​583 tokt og slapp ​569 bomber over Libya.

Referanser

Eksterne lenker
 NATO and Libya, fra NATO

Kategori:NATO
Kategori:Libyas historie
Kategori:Etableringer i 2011
Kategori:Opphør i 2011
Kategori:Internasjonale relasjoner i 2011

es:Operación Protector Unificado